De første to år af klubbens levetid, arrangerede spillerne udelukkende interne kampe, som blev spillet i [[Snaresbrook]] nær [[Epping Forest]], muligvis på jord [[ejendom|ejet]] af [[Jarlen af Mornington]].<ref name=autogeneret1>Cavallini, p.14</ref> Forest FC's første kamp mod en anden klub foregik den [[15. marts]] [[1862]] og resulterede i en sejr over [[Crystal Palace FC (1861)|Crystal Palace FC]] (ikke den moderne klub med samme navn).<ref>Cavallini, p. 15</ref> Både i denne kamp og i returnkampen den følgende [[måned]] spillede holdene med 15 spillere.<ref name="C16">Cavallini, p.16</ref> På den tid var fodboldreglerne ikke blevet standardiseret, og der fandtes mange varianter af reglerne, hvor bl.a. antallet af spillere, måden hvorpå mål scoredes og tilladelse til at spille bolden med hænderne varierede. I [[1863]] var Forest blandt stifterne af [[The Football Association]] og gik over til genrelt at spille efter FA's regler, selvom klubben fortsatte med til tider at spille kampe efter andre regler, når den mødte klubber, der ikke var tilknyttet FA.<ref>Cavallini, p. 17</ref>
Filosofi Historie Foreninger Organisationer